text: Kolding slår til mod rotter 
  09 november 2016 kl. 20.52
  Byen har succes med mekaniske rottefælder.
  Udgifterne til rottebekæmpelse stiger. I 2007 brugte landets kommuner 63 millioner kr. til rottebekæmpelse. I 2014 brugte de 98 millioner. Og snart kan udgiften være på 200 millioner kroner, mener nogle eksperter.
  I Kolding har kommunen fået rigtig mange anmeldelser om rotter ved Slotssøen tæt på Koldinghus.
  Derfor har kommunen allieret sig med et konsulentfirma, der har opstillet 12 specielle rottefælder omkring søen.
  Allerede efter seks dage har vi haft fire dræbte rotter, hvilket skulle være en ret god fangsrate, siger afdelingsleder i Kolding Kommune,  Ole Lauridsen, til TV SYD.
   Ole Lauridsen, afdelingsleder, Kolding Kommune: "Allerede efter seks dage har vi haft fire dræbte rotter, hvilket skulle være en ret god fangsrate"
  Rottefælderne er mekaniske.  Inden i er et lokkemiddel, og i det øjeblik de begynder at spise af det, så får de et dask i hovedet, som slår rotten ihjel.  Der bruges ingen gift. Den døde rotte ligger på jorden og bliver attraktiv føde for ræve og katte.
  Se et klip om deneffektive mekaniske rottefælde her:
  
  